NaiveNeuron/SloPal huggingface dataset:
Šimečka, Michal, podpredseda NR SR (2023-12-20):
Ja som tiež predpokladal, že je tu, nepoznám ešte všetkých koaličných poslancov. Ďalšia otázka je od pána poslanca Vašečku na ministra školstva, vedy, výskumu a športu pána Tomáša Druckera, ktorého zastupuje pán minister životného prostredia Taraba. A tá otázka znie: „Vážený pán minister, v rámci plánu obnovy bol počas posledného roka realizovaný projekt zameraný proti odlivu mozgov „Študujem doma, Slovensko ma odmení!“ Z radov študentských asociácií vieme, že tento projekt je medzi študentami veľmi obľúbený a napĺňaním vytýčených cieľov i mimoriadne účinný. Môžete zaručiť, že tento projekt bude realizovaný aj v nasledujúcich rokoch?“ Pán minister.
Matovič, Igor, poslanec NR SR (2015-12-11):
Pán minister, zaujímavé vystúpenie, ale možno iba dĺžkou a možno počtom klamstiev, ktoré ste v ňom použili, a tie dve minúty mi určite nebudú na to stačiť. Takže prihlásil som sa do rozpravy hneď za vami, rad radom – 27 tuším ich tam mám, takže raz radom vám ich všetky vyvrátim a teším sa na to vystúpenie a na vašu protireakciu.
Blanár, Juraj, podpredseda NR SR (2022-12-06):
Teraz vystúpi v rozprave pán poslanec Peter Pollák a po ňom sa pripraví pán poslanec Ondrej Dostál. Nech sa páči, pán poslanec Pollák.
Danko, Andrej, podpredseda NR SR (2023-11-22):
Pán poslanec Hlina, pripraví sa poslanec Galko.
B. Bugár, podpredseda NR SR: (2005-12-08):
Ľ. Lintner, poslanec: Ďakujem pekne. Ja skôr k tej formálnej stránke. Som rád, pán minister, že ste si sadli na miesto predkladateľa, lebo ste vlastne dokázali to, čo tu bola výhrada vo vystúpení jedného z pánov poslancov, keď istým spôsobom poľutovali vicepremiéra a ministra financií predpoludním, že škoda, že tu nemá iných členov vlády, lebo by mohli reagovať práve na tie pasáže a iné oblasti, ktoré tu boli kritizované. Som rád, že teraz minister zdravotníctva sedel na mieste predkladateľa.
Mezenská, Helena, poslankyňa NR SR (2014-07-01):
Závisí to od toho, dokedy to poslanci pán Brixi a pán Martvoň dokážu spracovať, tak aby vedeli, čo z týchto pripomienok... (Prerušenie vystúpenia predsedajúcim.)
Madej, Róbert, poslanec NR SR (2011-06-17):
Ďakujem pekne, vážený pán predseda Národnej rady, opäť si dovolím spochybniť ten procedurálny návrh, ktorý ste uviedli. Podľa čl. 82 Ústavy Slovenskej republiky „Národná rada Slovenskej republiky zasadá stále“. Stále, nepretržite sú určite synonymá, to znamená, že nijakým spôsobom, procedurálnym návrhom, nemusíme podporovať ústavu. Vy musíte dať, pán predseda Národnej rady, hlasovať o tom, že budeme rokovať aj po 16.00 hodine. Ďakujem veľmi pekne. (Potlesk.)
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nikto. Pán navrhovateľ chce ísť do rozpravy? Takže vyhlasujem rozpravu za skončenú a v záverečnom slove chce pán navrhovateľ zaujať stanovisko. Nech sa páči.
Heger, Eduard, poslanec NR SR (2018-09-18):
No preto žiadam, aby to prešlo do druhého čítania. Taká bola požiadavka od pána predsedu. (Smiech v sále.)
Hrnčiar, Andrej, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi. Nech sa páči, pán poslanec.
Pčolinský, Peter, podpredseda NR SR (2022-12-07):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Uzatváram možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Pán poslanec, vybavené. Ďalej by mali nasledovať tlače 1243 a 1246 pána poslanca Tarabu. Nakoľko nie je prítomný v sále, jeho body prepadávajú. Tak isto pán poslanec Miroslav Kollár a jeho tlače 1238 a 1239 prepadávajú. Tak isto aj bod ministra financií, tlač 1026, nakoľko tu nie je prítomný, prepadáva. Pán poslanec Kremský a jeho tlač 1253 tak isto prepadáva. Pýtam sa teda, pán poslanec Šíbl, či prítomný je, zjavne nie je, jeho tlač 1257 prepadáva. Tlač 1233 pána poslanca Svrčeka, nakoľko nie je prítomný v sále, prepadáva. Malo by nasledovať rokovanie o tlači 1217 o vládnom návrhu novely zákona č. 581/2004 o zdravotných poisťovniach, ale vzhľadom na to, že gestorský výbor o tejto tlači nerokoval, prerokujeme ju na záver programu. Pán poslanec Vetrák, máte tu teraz vy tlače. (Reakcia z pléna.) Áno. Dominik Drdul je spravodajca. Pán Vetrák tu nie je. Teda jedine, že by bol, čiže jeho tlač 1184 prepadáva. Potom je tu daň z osobitnej stavby, pán Vetrák tu nie je, jeho tlač 1181 prepadáva. Spotrebná daň z alkoholických nápojov, tlač 1182, pán Vetrák stále tu nie je, jeho tlač prepadáva. A predpokladám, že pán Vetrák tu tiež nie je pri tlači 1183 o osobitnom odvode z podnikania, jeho tlač prepadáva. (Reakcia z pléna.) Pani poslankyňa, pokiaľ máte nejaký procedurálny návrh, môžte stlačiť gombík a prihlásiť sa, tak ako káže rokovací poriadok. Pokiaľ mienite vykrikovať, poprosím vás, skúste to mimo tejto miestnosti. Nasledovať by malo druhé čítanie o tlači 1112 pána poslanca Krajčího. Nakoľko pán poslanec tu je, takže budeme rokovať o druhom čítaní návrhu poslancov Mareka Krajčího, Kataríny Hatrákovej, Miloša Svrčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Návrh zákona má parlamentnú tlač 1112, spoločná správa výborov má tlač 1112a. Dávam slovo poslancovi Marekovi Krajčímu, aby návrh zákona odôvodnil. Pýtam sa, pani poslankyňa, máte procedurálny návrh? Nemám ho síce písomne, ale nech sa páči, máte slovo.
Grendel, Gábor, poslanec NR SR (2016-10-14):
Ďakujem za slovo. Ja by som predsa len dal takpovediac šancu pánovi ministrovi financií, aby nám povedal praktický prínos schválenia týchto dohôd alebo nejakú praktickú prekážku, ak tieto dohody neschválime, či už napríklad vo vzťahu k osobe pána Kollára, ktorý má zastupovať Slovenskú republiku v jednej z týchto inštitúcií, alebo nejakú inú praktickú prekážku, ktorá by vznikla neschválením týchto dohôd. A čo sa týka tej dobrej vôle opozície, no, myslím si, že aj na tejto schôdzi, ale aj na tých predchádzajúcich sme hlasovali za viaceré koaličné návrhy bez toho, že by nás niekto oslovil.
Hrnčiar, Andrej, podpredseda NR SR (2019-09-19):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal ako jediný navrhovateľ, nech sa páči.
Blaha, Ľuboš, podpredseda NR SR (2024-01-24):
S procedurálnym návrhom sa prihlásil pán poslanec Jozef Pročko, nech sa páči.
Blaha, Ľuboš, podpredseda NR SR (2024-04-23):
Prechádzame k ústnej rozprave. Pýtam sa, či sa chce niekto prihlásiť do rozpravy ústne. Jeden pán poslanec. Pán poslanec Jozef Pročko, nech sa páči, máte slovo.
P. Hrušovský, predseda NR SR: (2004-05-27):
Pán poslanec Jasovský, dám vám písomnú odpoveď. Pristúpime k hlasovaniu. Nech sa páči, pán poslanec.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 133 poslancov, za 51, proti 10, zdržalo sa 66, nehlasovalo 6. Konštatujem, že tento návrh zákona, teda že... konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 330/91 Z. z. o pozemkových úpravách, tlač 945, bod 58 schváleného programu. Dávam slovo spoločnej spravodajkyni z výboru pre pôdohospodárstvo a životné prostredie pani poslankyne Jarmile Halgašovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony , tlač 945.)
Kollár, Boris, predseda NR SR (2022-06-23):
S faktickou poznámkou vystúpi pán poslanec Habánik.
Petrák, Ľubomír, poslanec NR SR (2015-06-30):
Ja ešte vystupujem, pán predseda, v rozprave v treťom čítaní. Takže, ctené kolegyne, kolegovia, dovoľte, aby som aj ja predložil v treťom čítaní pozmeňujúci návrh. Podľa § 85 ods. 2 zákona o rokovacom poriadku navrhujem legislatívno-technickú opravu mojich pozmeňujúcich návrhov, ktoré boli schválené v druhom čítaní. V prvom pozmeňujúcom návrhu v čl. II v bode 2 v § 3 ods. 2 sa slová „odseku 7 písm. a) až c) a e) a odseku 8 písm. c)“ nahrádzajú slovami „odseku 7 písm. a) až c) a e) alebo odsek 8 písm. c)“. V druhom pozmeňujúcom návrhu v čl. II v § 3 ods. 15 sa slová „odseku 7 písm. a) až c) a e) a odsek 8 písm. c)“ nahrádzajú slovami „odseku 7 písm. a) až c) a e) alebo odseku 8 písm. c)“.
Blanár, Juraj, podpredseda NR SR (2023-05-05):
Teraz pán predseda Susko s faktickou poznámkou.
Grendel, Gábor, podpredseda NR SR (2020-04-24):
Pani poslankyňa Pleštinská.
Žiak, Miroslav, poslanec NR SR (2022-02-25):
Ďakujem veľmi pekne. Pán Susko, v súčasnosti, dnes vypla Česká republika osem konšpiračných webov, ktoré šírili hoaxy a fake news. Ja som sa, ja som sa zúčastnil jednej konferencie alternatívcov a extrémistov z celej Európy a môžem povedať, že tie názory boli paušálne jednotné. Vakcína zabíja, rúško je obmedzovanie slobody, sloboda prejavu, keďže vám zablokujú nejakú stránku. Ale v niečom sú slovenskí extrémisti trošku odlišní. Naši extrémisti sú pomýlení v tom, že podporujú Rusko. Ostatné extrémistické a alternatívne skupiny po celej Európe – Poľsko, Rumunsko, Holandsko – odmietajú Ruskú federáciu. Označujú ho za agresora. Bohužiaľ, žijeme na Slovensku a naši extrémisti a alternatívci, bohužiaľ, kde sa už radí aj strana SMER, podporujú Rusko a podporujú jeho agresiu. (Reakcie z pléna. Zaznievanie gongu.)
Grendel, Gábor, podpredseda NR SR (2021-12-10):
Dve faktické poznámky na vaše vystúpenie, pani poslankyňa. Nech sa páči, pán poslanec Jozef Habánik.
Vašečka, Richard, poslanec NR SR (2012-07-24):
Ďakujem. Ja by som chcel ešte pripomenúť vlastne to, čo zaznelo v reakciách na moje vystúpenie. Ďakujem poznámkujúcim. Naozaj by som chcel apelovať na pána ministra, ako hovoril pán poslanec Osuský, že on zastupuje alebo vy zastupujete deti a mládež, školstvo. Keď sme hovorili o programovom vyhlásení vlády a hovorili sme o tom, že je to priorita, a o tom, že naozaj bude ťažké pridať peniaze do školstva. Prosím, tak ich neposielajme z neho preč. Starosta je širokospektrálny, on zastupuje všetkých občanov aj dôchodcov a aj mladé rodiny a ja neviem, koho každého možného má v obci, čo je samozrejmé a je jeho úloha. Ale minister školstva zastupuje deti a mládež, a preto by mal strážiť, aby tie peniaze zostali pre deti a mládež. Preto si myslíme, že ten návrh nie je dobrý, lebo sa ľahko môže rozutekať. Ja som ešte zabudol na margo môjho vystúpenia povedať, že my sa snažíme tú vec pochopiť a chápať aj tie dôvody a rozprávame aj so starostami, nielen s ľuďmi z centier voľného času. Takisto sme boli na ministerstve školstva, kde nás prijal pán štátny tajomník, a hovorili sme viac ako hodinu s ľuďmi, ktorí pracovali na tejto novele zákona. Ale tak ako to my chápeme, ako to chápu ľudia z rôznych strán, ktorí sú v tom procese zapojení, hodnotenie je, že ten návrh zákona nie je dobrý alebo nie je dosť dobrý na to, aby to vyriešil a nespôsobil zbytočne veľa sprievodných škôd, ktoré sa potom nebudú dať nijako už vyžehliť. Toto je naša obava, preto ešte raz hovorím, stiahnite ten návrh a skúsme nájsť lepšie riešenie. Ďakujem.
Dostál, Ondrej, poslanec NR SR (2010-10-19):
Pani poslankyňa, ja plne zdieľam vaše konštatovanie o tom, že tento zákon, tak ako bol napísaný, ako bol prijatý, ako bol aj v minulom volebnom období novelizovaný, je namierený proti jednej konkrétnej menšine a konkrétne proti maďarskej menšine. Môžme sa tu hrať a zakrývať si oči a tváriť sa, že nie je tam explicitne napísané niečo také, ale celý ten duch zákona aj spôsob jeho využitia je presne taký. Bol prijatý ako hra maďarskou kartou za období vlády Vladimíra Mečiara a potom bol opäť použitý ako maďarská karta za obdobia vlády Roberta Fica. Za tie isté veci, ktoré niekto pácha ako porušenie zákona o štátnom jazyku, v maďarčine prichádza iná reakcia ako za tie isté veci, ktorých sa niekto dopúšťa v inom ako v maďarskom jazyku, a teraz hovorím na základe vlastných skúseností. Zákon hovorí o tom napríklad, že príležitostné tlačoviny na kultúrne účely majú byť vydané v štátnom jazyku, a ak sú aj v inom jazyku, tak najprv musia byť v štátnom jazyku. Keď v tomto bode porušilo zákon priamo pred budovou ministerstva kultúry občianske združenie Priatelia slobodných informácií a rozdávalo príležitostnú tlačovinu na kultúrne účely v španielskom jazyku k hre ministra kultúry, vtedajšieho ministra kultúry Mareka Maďariča, dostalo tú informáciu do podateľne, tak ministerstvo nijako na to nereagovalo. Keď sa rovnakého hriechu dopustilo ochotnícke divadlo v Klasove v maďarčine, tak jazyková polícia si zašla až do Klasova a upozornila na porušenie zákona.
Šefčík, Marek, poslanec NR SR (2020-09-22):
Vážený pán predsedajúci, milé kolegyne, vážení kolegovia poslanci, keďže je zlúčená rozprava o troch bodoch programu, ja upresním, že môj príspevok bude k pamätnému dňu obetí komunistického režimu. Možno si niekto povie, že ide len o symbolickú vec, že ide o zákon, ktorý nemá priamy dopad na fungovanie našej krajiny. Možno. My si však myslíme, že pamätný deň, pri ktorom si raz ročne spomenieme na obete komunizmu, je veľmi dôležitá vec. Keď v ’89. roku nastali zmeny v našej spoločnosti, bol som len na druhom stupni základnej školy. Nevidel som do toho ako dieťa, ale môj otec ma postupne do veci zasväcoval. Jeho presviedčali, aby vstúpil do strany, sľubovali výhody. Nevstúpil. Mohol zabudnúť na kariérny rast, na posun v zamestnaní či ďalšie výhody. Kontakt s osobami, ktoré ale trpeli omnoho, omnoho viac, boli v žalároch väznení a mučení, som získal až neskôr, keď som začal pracovať. Hlavná predkladateľka zákona pani poslankyňa Anna Záborská sa v úvodnej reči, bolo to minulý piatok, rozrozprávala o človeku, ktorý si mnohé vytrpel kvôli svojmu presvedčeniu a na ktorého meno sa viaže dátum navrhovaného pamätného dňa. Takmer 14 rokov väznený lekár Silvester Krčméry ukázal obrovskú vnútornú, morálnu silu. Jeho vlastná obhajoba na súde práve 24. júna 1954 obsahovala vetu, ktorá je heslom navrhovaného pamätného dňa: „Vy máte v rukách moc, ale my máme pravdu.“ Lenže tento pamätný deň nie je len o pánovi MUDr. Krčmérym, ale rovnako o vyše 70-tisícovom dave ľudí, ktorí boli počas komunizmu odsúdení, väznení z politických dôvodov. Dovoľte mi povedať aj osobnú skúsenosť s ľuďmi, ktorí toto zažili. Mal som tú česť poznať osobne napríklad Antona Srholca, ale aj ďalšieho Saleziána Ernesta Macáka. Don Ernest mi hovoril o svojom utrpení. Mučili ho, väznili, použili dokonca opakovane mučenie elektrickým prúdom i ďalšie praktiky, aby ho zlomili. Nepodarilo sa im to. Prenasledovali jeho rodičov, blízkych, robili mu zo života peklo. Prečo to spomínam? Chcem zdôrazniť, že niektorí z nás aj vďaka týmto stretnutiam a osobným rozhovorom nemajú problém odsúdiť tieto zločiny proti ľudskosti a nezabudnú na obete zločineckého režimu nikdy. Mladé, nastupujúce generácie však už nebudú môcť byť konfrontované svedkami týchto udalostí. Áno, jasné že sú knihy, sú filmy, sú dokumenty. Osobný kontakt iste nemôže nahradiť ani pamätný deň. Napriek tomu to môže posilniť pamäť národa a rovnako tak z úcty k trpiacim a obetiam spomenúť si na nich a uctiť si ich pamiatku aj pamätným dňom. Prosím vás na záver, všetkých poslancov o podporu tohto zákona. Nech je 24. jún Deň pamiatky obetí komunistického režimu. A ešte ďakujem pani poslankyni Záborskej a ďalším spolupredkladateľom za ich iniciatívu. Ďakujem za pozornosť. (Potlesk.)
Šimečka, Michal, podpredseda NR SR (2024-06-20):
Ďakujem. Pán poslanec Dubovický, nech sa páči.
Sabolová, Mária, poslankyňa NR SR (2010-08-03):
Zvolávam členov výboru pre pôdohospodárstvo a životné prostredie do našej výborovej miestnosti č. 148 okamžite teraz po ukončení rokovania.
Bugár, Béla, podpredseda NR SR (2019-12-04):
Pani spravodajkyňa? Nie. Ďakujem pekne. Prerušujem rokovanie o tomto bode programu. Nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, ktorým sa dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov (tlač 1816). Pán podpredseda vlády... (Reakcia z pléna.) Hlasovať? Budeme hlasovať až potom, keď prerokujeme všetky tri. Včera som to aj oznámil a predpokladám, že do jedenástej aj tak nestihneme, to znamená, že o jedenástej je hlasovanie a potom, samozrejme, budeme pokračovať a budeme najprv musieť odsúhlasiť skrátené. Ak skrátené budú odsúhlasené, až potom ide prvé čítanie. Takže, pán podpredseda vlády pre investície a informatizáciu, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1816.)
B. Bugár, podpredseda NR SR: (2006-02-01):
Nasleduje druhé čítanie o vládnom návrhu zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru (tlač 1388). Prosím teraz podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil. Nech sa páči.
Viskupič, Jozef, poslanec NR SR (2014-12-10):
Ďakujem, pani predsedajúca. Vážené kolegyne, kolegovia, dovoľte mi uviesť návrh zákona, ktorý ide v línii kolegov jednak z nášho klubu, a dokonca tu sme spojili sily aj s politickou stranou Sloboda a Solidarita. A spolu s kolegyňou Luciou Nicholsonovou sa snažíme vrátiť právny stav do bodu, keď, si myslíme, občan ťahal za dlhší koniec, vysvetlím to následne, kde bol aspoň čiastočne občan v rovnakom postavení ako v tomto prípade často monopolný dodávateľ alebo jeden z veľkých a dominantných dodávateľov tepla v oblastiach, kde je väčšia koncentrácia obyvateľov. Čiže, pre krátky úvod, chceme upraviť zákon, ktorý týmto plénom prešiel niekedy v máji tohto roku. A stala sa taká úžasná vec, že v jednom odseku, v odseku 10 v § 12 zákona o tepelnej energetike sa prepašovala taká úžasná alebo až kúzelná vecička, že ak občan sa chce odpojiť od centrálneho dodávateľa tepla, bude musieť o tomto rozhodnúť, ak to poviem nie právnym jazykom, ale takým ľudským, že s týmto bude musieť súhlasiť ten, o koho biznis pôjde. Čiže centrálny dodávateľ tepla bude musieť súhlasiť s tým, aby sa od neho na základe svojej slobodnej vôle občan, teda ten, kto platí účty, mohol odpojiť. Predtým tu bol právny stav taký, že ak sa na tom dohodlo spoločenstvo a podobne, ten proces bol omnoho jednoduchší. Nechcem ísť v úvodnom slove úplne do detailov, ale máme za to spolu s predkladateľkou, že dodávateľ tepla, ktorý v súčasnosti pri výstavbe sústavy tepelných zariadení na vymedzenom území v konaní podľa stavebného zákona je dotknutým orgánom podľa osobitého zákona o tepelnej energetike, je ten, ktorého stanovisko sa stáva záväzným. Preto je dobré sa vrátiť do predchádzajúceho právneho stavu. A to je, aby stanovisko záväzným nebolo. Môže sa vyjadriť, akým spôsobom zasiahne alebo akým spôsobom sa jeho biznis model možno skráti, ak sa bytové jednotky odpoja, ale zásadný argument, a čím ďalej, tým viacej občanov sa hlási zo spoločenstiev, je ten, že nie je predsa logické, ak nejaká firma, ktorá hospodári pri centrálnej dodávke tepla neefektívne, a niekto si kúri takpovediac vo vlastnej kotolni a je o 30 % efektívnejší, tak nie je normálne, aby sme občanovi byrokratickou cestou sťažovali šetrenie svojich vlastných nákladov. Dokonca ja tu mám prepočet niektorých konkrétnych bytových domov, kde sa hovorí o 300-eurovom ušetrení, a preto touto krátkou novelou chceme upozorniť na tento problém a vrátiť stav, ktorý trval do mája tohto roku, aby sa občania, ak je to pre nich ekonomické, a dokonca tam idú aj nejaké environmentálne posudzovania, a teda environment pri zachovaní environmentálneho status quo, mohli odpájať od centrálnych dodávok tepla a nebránili sme im v tomto absolútne neoprávneným alebo neoddiskutovateľným byrokratickým procesom, ktorý im toto buď sťažuje, dokonca si myslím, že tie parametre sú nastavené tak, alebo znemožňuje. Toľko v úvodnom slove. A aj v tomto úvodnom slove vás, vážené kolegyne, kolegovia, prosím o podporu tohto návrhu zákona.
Bugár, Béla, podpredseda NR SR (2010-09-08):
Pán poslanec Dostál.
M. Gibalová, poslankyňa: (2007-05-16):
Napríklad. Konkrétny príklad. Akú právnu istotu má zamestnávateľ v sociálnych službách, keď poskytovatelia sociálnych služieb boli a sú neustále dotlačovaní VÚC-kami k tomu, aby uzatvárali svoje zmluvy na dobu určitú,  t. j. na jeden rok. To je napríklad jedna vec, na ktorú by som chcela  odpoveď. Akú právnu istotu  potom majú aj zamestnávateľ, ale aj tí zamestnanci a všetky ostatné z toho vyplývajúce veci. To sú vážne veci. Ďakujem.
Hufková, Eva, poslankyňa NR SR (2015-11-10):
Ďakujem pekne. Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 16 s odporúčaním gestorského výboru schváliť.
Figeľ, Ján, podpredseda NR SR (2014-10-22):
Na vystúpenie pána poslanca Bašku je jedna faktická. Nech sa páči, Pavol Frešo.
Suja, Miroslav, poslanec NR SR (2023-03-16):
Ďakujem za slovo, pán predsedajúci. Len čisto technická vec. Vždy pri hlasovaniach máme problémy s klubom SaS a na grémiu a ja neviem, či nie je vhodné ich upozorniť, že je 9.30 h, že by niekto prišiel do roboty a potom neboli problémy pri hlasovaní, lebo radi sa oni vykazujú na internete, že nikto nie je v robote a, bohužiaľ, dneska je 9.30 h, zo SaS-ky zasa nikto nie je v robote a kvôli nim sme veľakrát tu čítali pozmeňovacie návrhy, ktoré trvali aj dve hodiny, lebo neprišli na rokovanie schôdzí normálne do roboty. Či by nebolo vhodné zavolať im, že aspoň jeden zástupca klubu žeby prišiel.
Zemanová, Anna, poslankyňa NR SR (2016-09-20):
Budem pokračovať zajtra.
Markovič, Peter, poslanec NR SR (2011-04-05):
Určite nie.
P. Miššík, poslanec: (2009-09-09):
Takže z toho, čo hovorila pani profesorka Tóthová, aj z toho, čo som počul, teda odozvu na moje slová, na môj návrh, ešte musím spomenúť jednu vec. Okrem toho, že som v ústavnoprávnom výbore, som aj vo výbore pre nezlučiteľnosť funkcií. Je nás tu takých viac. Netešíme sa z toho, máme z toho oveľa viac práce, aj je tam hrozne veľa problémov, a práve tu chcem spomenúť ďalšiu vec, súvisí s prerokúvaným bodom programu, čo uvažujem do budúcnosti a čo ponúkam dnes na možno verejnú diskusiu a možno vaše rozmýšľanie, že čo by sme mohli v budúcnosti urobiť. Ja som to dnes už povedal. Podľa môjho názoru táto otázka bude čisto vyriešená podľa tej inkompatibility, o ktorej hovorila pani profesorka. Bude vyriešená vtedy, ak prijmeme ústavný zákon, ktorým prijmeme nový čl. 77 ods. 1, ktorý by mal znieť: „Funkcia poslanca Národnej rady Slovenskej republiky je nezlučiteľná s akoukoľvek inou verejnou funkciou.“ Máme vyriešené absolútne všetko. Poslanci tu budú sedieť a budú robiť zákony a okrem tohto by sme mali vstúpiť ešte do  ústavného zákona o konflikte záujmov, kde by sme umožnili poslancom, aby pokojne vykonávali svoje iné povolania, aby normálne podnikali, aby mohli byť konateľmi obchodných spoločností, ale aby zároveň mohli mať a museli mať vážne a prísnejšie povinnosti na priznávanie majetku. Toto je absolútne gro toho, čo som chcel vyvolať, teda Jožko Mikuš, ty dúfam, že budeš župan, nechcel som sa ťa dotknúť, ani pýtať, že ako ty naložíš so svojím mandátom, lebo zvolený asi budeš, ale naozaj v každom prípade si myslím, že toto je dôležitá debata a verím tomu, že mi pomôžete v tom, aby sme takéto čosi naplnili, pretože dodnes, keď som hovoril s každým poslancom, tak všetkým sa to páčilo, ale uvidíme, že keď to prebehne cez kluby, ako to dopadne, keď tento návrh uzrie svetlo sveta. V návrhu uzrel, ale tento nie je ešte taký kompletný, aký som chcel predložiť. Dobre. Nekomplikujem, to znamená, prichádza devätnásta hodina, pán predsedajúci, skončil som.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Krajniak, s faktickou nech sa páči.
Saková, Denisa, ministerka vnútra SR (2019-10-15):
Ďakujem veľmi pekne za slovo. Vážený pán predsedajúci, vážené dámy poslankyne, vážení páni poslanci, dôvodom vypracovania návrhu zákona je potreba zabezpečenia transpozície vykonávacích smerníc Komisie, ktorými sa stanovujú technické špecifikácie označovania strelných zbraní a ich hlavných častí a technické špecifikácie pre poplašné a signálne zbrane. V rámci tejto transpozície sa navrhujú predovšetkým zmeny v zákone o sprístupňovaní strelných zbraní a streliva na civilné použitie na trhu. Konkrétne sa precizujú požiadavky na označenie strelných zbraní, pri ktorých došlo len k miernej úprave a doplneniu povinnosti označenia všetkých hlavných častí strelnej zbrane. Zároveň sa ustanovujú základné požiadavky na poplašné a signálne zbrane tak, že pri výrobe, oprave alebo inej úprave poplašnej a signálnej zbrane by nemalo byť možné tie zbrane zmeniť s použitím bežných nástrojov tak, aby boli schopné vystreliť strelu, náboj alebo projektil okamžitým uvoľnením nahromadenej energie, čím sa má okrem iného zabezpečiť vyššia ochrana verejného zdravia, života a majetku. V nadväznosti na vyššie uvedené zmeny sa navrhuje novelizovať aj zákon o strelných zbraniach a strelive tak, že technický postup pri úprave zbrane bude upravovať predkladaný vládny návrh zákona a nie vyhláška Úradu pre normalizáciu, metrológiu a skúšobníctvo Slovenskej republiky, ktorá sa prijatím predloženého návrhu zákona zruší. Návrh zákona bol predmetom rokovania výborov Národnej rady Slovenskej republiky. Gestorský výbor odporučil návrh zákona schváliť v znení pozmeňujúcich a doplňujúcich návrhov uvedených v spoločnej správe. Vážený pán predsedajúci, vážené dámy poslankyne, vážení páni poslanci, záverom si vás dovoľujem požiadať o podporu predloženého návrhu zákona. Ďakujem veľmi pekne.
Blaha, Ľuboš, podpredseda NR SR (2024-04-18):
Pán minister, váš čas vypršal na zodpovedanie otázky. Ale, ale teraz bude mať priestor pani poslankyňa Tina Gažovičová s doplňujúcou otázkou a potom ešte pán podpredseda vlády. Nech sa páči, pani poslankyňa.
Šimko, Jozef, poslanec NR SR (2020-04-02):
No ubezpečujem, ubezpečujem každého tu v sále, že nie sú to polopravdy, o čom hovoril pán Fico. Vážení priatelia, uvedomme si jednu vec, na Slavíne leží viac ako 6-tisíc, 6-tisíc vojakov slávnej Sovietskej armády, ktorí priniesli slobodu na Západoslovenský kraj a pre Bratislavu. Štvrtého apríla my oslavujeme oslobodenie Bratislavy. Vážení páni, ktorí ste boli na Slavíne? Ani jedného z vás som tam ešte nevidel. Deviateho mája oslavujeme oslobodenie Slovenskej republiky, teda Československa. Ja sa spýtam, ktorí ste boli na Slavíne? (Reakcie z pléna.) Ale pritom si jednu vec neuvedomujete, že na Slavíne leží viac ako 6-tisíc vojakov slávnej Sovietskej armády. Na Dukle bolo zabitých 28-tisíc vojakov slávnej Sovietskej armády, ktorí nám v roku ´45 priniesli slobodu, a vy to neuznávate a vy to chcete v podstate úplne otočiť úplne inak. Sloboda pre Československo prišla z východu, a či sa vám to páči, či sa vám to nepáči, vážený pán Osuský, je to tak, to si uvedomte! A vy nás oslovujete, že sme fašisti. No ja si to vyprosím, vážení páni, že vy ma budete oslovovať za fašistu. Nikdy som nebol, nie som a nikdy nebudem fašistom! Som demokrat a vážim si slobodu a vážim si demokraciu v tejto našej republike. Takže bol by som veľmi rád, aby ste si to každý jeden uvedomili. A vás sa pýtam, koho ten Kotleba alebo my, ktorí sme Ľudová strana Naše Slovensko, koho sme my zabili? Kým to... (Prerušenie vystúpenia časomerom.)
Hrnko, Anton, poslanec NR SR (2016-04-22):
Ďakujem, pán predsedajúci. Pani poslankyňa, ja skutočne úprimne vám verím, že to, čo rozprávate, vyviera z hlbokého vášho presvedčenia a že myslíte s tým, čo rozprávate, že to je správne. No keď som si vypočul váš prejav, tak som zistil, že vlastne v tomto štáte nič nie je dobré, všetko je zlé, v oblasti ľudských práv, hej, všetko je zlé. Takže ja si ctím názory druhých, ale nemôžem sa stretnúť s vašimi myšlienkami, pretože vy vychádzate z úplne iných ideových východísk. Áno, vy vychádzate z ultraliberálnych zásad, kde právo kriminálnika je viac ako práve jeho obete. Viete, ja by som vás chcel vidieť, ako by ste vysvetľovali policajtovi, ktorý sa ľudsky správal ku kriminálnikovi, pretože zanedbal nejakú povinnosť, že ho, dajme tomu, nedostatočne strážil, a ho ten kriminálnik zabil. A teraz iďte povedať jeho žene, jeho deťom: „Váš otec zahynul, pretože dodržiaval ľudské práva niekoho iného.“ Viete, tie práva musia byť vždy vyvážené. A ešte druhá vec. My sa napríklad nemôžeme zhodnúť v rodine, pretože stvoriteľ stvoril muža a ženu. A z toho utvoril rodinu. Len muž a žena môže tvoriť rodinu. Ja rešpektujem všetky práva všetkých inakostí, ale nemôže niekto chcieť od spoločnosti, aby ochraňovala niečo iné ako rodinu, lebo len rodina zabezpečí prirodzený rozvoj spoločnosti, len rodina zabezpečí generačnú postupnosť. A v tomto sa my nezhodneme. A nemôžete nás obviňovať, že sme extrémisti alebo že podporujeme extrémizmus, to je naše hlboké presvedčenie... (Prerušenie vystúpenia časomerom.)
P. Hrušovský, predseda NR SR: (2004-12-02):
Návrh sme schválili. Prosím ďalší návrh.
Hrnčiar, Andrej, podpredseda NR SR (2018-12-13):
Ďakujem. Päť faktických poznámok. Nech sa páči, pani poslankyňa Remišová.
Šeliga, Juraj, podpredseda NR SR (2020-11-12):
Pán poslanec Pollák, nech sa páči.
P. Hrušovský, predseda NR SR: (2003-05-22):
(Hlasovanie.) 104 prítomných, 87 za, 4 proti, 12 sa zdržalo, 1 nehlasoval. Návrhy sme schválili. Prosím, ďalší návrh. R. Vavrík, poslanec: Pán predseda, teraz dajte, prosím, hlasovať o bode č. 5, ktorý na návrh ministra sme vyňali na osobitné hlasovanie. Pripomínam, že gestorský výbor odporučil tento bod schváliť.
Binder, Ondrej, poslanec NR SR (2016-03-23):
Sľubujem. (Potlesk.)
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 143 poslancov, za 108, proti 8, zdržalo sa 25 poslancov, 2 nehlasovali. Návrh sme schválili. Prosím pána poslanca Adamčíka, aby uvádzal hlasovania v druhom čítaní o návrhu poslancov Sárközy, Bastrnáka, Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1540). (Hlasovanie o návrhu poslancov Národnej rady Slovenskej republiky Irén Sárközy, Tibora Bastrnáka a Bélu Bugára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1540.)
Laššáková, Jana, podpredsedníčka NR SR (2012-06-20):
Pán poslanec Blanár.
Heger, Eduard, poslanec NR SR (2018-03-14):
Ďakujem pekne. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Mariana Kotlebu, Milana Uhríka, Martin Beluského a Jána Kecskésa na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (tlač 864). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 4. mája 2018 a v gestorskom do 9. mája 2018. Pán predsedajúci, otvorte, prosím, všeobecnú rozpravu.
Danko, Andrej, predseda NR SR (2019-02-12):
Prosím, prezentujme sa, hlasujeme. (Hlasovanie.) Prítomných 132 poslancov, za 57, proti 13, zdržalo sa 62. Konštatujem, že Národná rada sa uzniesla, že nebude pokračovať v rokovaní o návrhu zákona. (Krátka pauza.) Poprosím ešte raz o nové hlasovanie. Poprosím zrušiť toto hlasovanie. (Smiech v sále.) A ešte raz mi zapnite, ďakujem, prítomných 35, ešte, ešte predtým hlasovanie, ktoré nabehlo, výsledok, lebo som neprečítal výsledok hlasovania, pozeral som na pána Nagya na balkóne. (Smiech v sále.) Dobre, skúsim im zavolať výsledok hlasovania. Poprosím, ešte raz teda budeme opakovať hlasovanie o návrhu poslancov Beblavého, Mihála a Petríka... (Smiech v sále.) Viete mi, poprosím, dať výsledok hlasovania, nech to prečítam. Ďakujem. Som znervóznel z toho Nagya, fakt. (Predsedovi parlamentu podali výsledok hlasovania na papieri.) Takže prezentovalo sa 132 poslancov, za hlasovalo 57, proti 13, zdržalo sa 62. Konštatujem, že sme tento návrh neschválili a nebudeme pokračovať v rokovaní o návrhu zákona. Pristúpime teraz k hlasovaniu v prvom čítaní o návrhu poslancov Beblavého, Mihálika a Petrík na vydanie zákona, ktorým sa mení... (smiech v sále) Zákonník práce (reakcia z pléna), Mihála, áno, tlač 1274, bod 64 schváleného programu. Prosím spravodajkyňu z výboru pre sociálne veci Gaborčákovú, aby uviedla hlasovanie. Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého, Jozefa Mihála a Simony Petrík na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1274.)
Figeľ, Ján, podpredseda NR SR (2013-10-25):
Ďakujem pekne. Otváram rozpravu, do ktorej som nedostal žiadnu písomnú prihlášku. Teda pýtam sa, či sa chce niekto prihlásiť ústne. Nech sa páči Tibor Bastrnák, Viliam Novotný. Ešte niekto? Končím možnosť ďalších prihlášok. Nech sa páči.
Zmajkovičová, Renáta, podpredsedníčka NR SR (2013-10-24):
S faktickými poznámkami deväť poslancov, uzatváram možnosť, desať, uzatváram možnosť prihlásiť sa s faktickou poznámkou. Pán poslanec Hlina.
Hraško, Igor, poslanec NR SR (2013-06-21):
Ďakujem pekne. Ďakujem, kolega, aj za faktickú poznámku. Ja som v dnešnom mojom príspevku nehovoril o tom, že nejaký úradníček môže rozhodnúť o týchto veciach, hovoril to niekto iný, ale v poriadku. S veľa vecami, aj čo ste teraz povedali, takisto súhlasím, len ja som hovoril o jeden veci. My už máme dnes kopec priemyselných parkov pri mestách a obciach, ktoré už majú vysporiadané pozemky. To znamená, že ak by chcela prísť naozaj veľká investícia výrobného, vedeckovýskumného, vývojového charakteru, tak nie je problém. Absolútne nie je problém. Líniové stavby väčšinou už máme tiež vysporiadané, pretože sa doťahujú diaľnice, ktoré už sú naprojektované, naplánované, a takisto aj väčšina rýchlostných ciest, tých podstatných, ktoré potrebujeme. Ale tuná je otázka, že prečo potom nastáva takáto zmena zákona. Pre aký účel? Akých stavieb? Alebo čo ho vlastne potrebujeme, takýto zákon, teraz zmeniť, pokiaľ platil doteraz? Takže tuná je naozaj len otázka toho, že prečo sa to podáva takýto spôsobom, ak je to seriózny návrh, a prečo nastala zmena v tom, že už nie sú definované presne tie investície, ktoré tam majú byť. A to je potom to, čo sme hovorili, že tam môže byť to kasíno, obchodný dom, môže to byť ropovod cez Bratislavu, môžu to byť tie banské stavby. Ale pokiaľ sa banské stavby z toho vylúčia, čo pán predkladateľ hovoril, tak tým pádom je aspoň táto časť zažehnaná. Takže ja som hovoril o týchto rizikách, ktoré môžu vstúpiť do celého konania, a, samozrejme, kvôli tomu hovorím, že ten zákon nie je dotiahnutý do konca. Ďakujem.
D. Jarjabek, poslanec: (2007-06-19):
Ďakujem za pozornosť.
Baláž, Radovan, poslanec NR SR (2018-11-29):
Dajte teraz hlasovať o mojom pozmeňujúcom návrhu.
Ďurica, Ondrej, poslanec NR SR (2021-09-29):
Ďakujem za slovo, pán podpredseda. Pán kolega Pellegrini, tu za včerajšok a dnešok odznelo niekoľko vyjadrení na túto tému a ja si dovolím tvrdiť pri tom všetkom, čo tu odznelo a čo som si vypočul, že je tu len pár, pár poslancov a lídrov opozičných strán, ktorí vystúpili a naozaj vedeli, o čom hovoria. A ja sa ani nedivím tej situácii, že koaliční poslanci v určitom zmysle bojkotujú diskusiu, pretože som presvedčený o tom, že by nevedeli s vami držať krok v tejto diskusii a na základe argumentov a nejakých vecných, vecných skutočností by asi ťažko, ťažko dokázali s vami hovoriť. Vy ste spomínali, že je tu uznesenie, alebo resp. dá sa odhlasovať uznesenie, kde by minister hospodárstva prišiel do pléna a celkom jasne by vysvetlil a pomenoval určitú víziu a opatrenia, ktorými chce zabrániť neprimeranému rastu cien. No ja chcem vyzvať z tohto miesta aj koaličných poslancov a chcem im pripomenúť, že minister hospodárstva nie je povinný prísť sem a hovoriť to nám, v princípe je povinný povedať to občanom. Takže verím, že v tomto duchu budete hlasovať a v tomto duchu sa postavíte k tomuto problému a že umožníte občanom Slovenskej republiky, aby si, keď už to nepočuli včera z úst ministra hospodárstva, aby si v tom ďalšom možnom termíne vypočuli, vypočuli kroky a riešenia, ktoré má vláda Slovenskej republiky v osobe ministra hospodárstva a ktorým jednoducho pomôže konkrétnymi krokmi občanom Slovenskej republiky v tomto neľahkom období prekonať tie nástrahy, ktoré, ktoré jednoducho sú tu a ktoré prichádzajú a s ktorými sa občania budú musieť vyrovnať. Ďakujem pekne.
Grendel, Gábor, podpredseda NR SR (2022-02-15):
S reakciou na faktické poznámky pán poslanec Ferenčák.
Figeľ, Ján, podpredseda NR SR (2013-11-28):
Ďakujem veľmi pekne. Pán vicepremiér nič nechce dodať. Ďakujem pekne. Ďalšia otázka je v poradí od Pavla Zajaca na ministra dopravy, výstavby a regionálneho rozvoja Jána Počiatka: „Vážený pán minister, od 1. januára by mal začať platiť zákon, podľa ktorého pre potreby zavedenia elektronického výberu mýta budú monitorované aj cesty II. a III. triedy, aké budú náklady Národnej diaľničnej spoločnosti súvisiace so spoplatnením ciest II. a III. triedy nulovou sadzbou a zavedením inštitútu objektívnej zodpovednosti?“ Nech sa páči.
Žitňanská, Jana, poslankyňa NR SR (2021-10-26):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Bugár Béla, podpredseda NR SR (2017-02-07):
Prezentujme sa a hlasujme. (Hlasovanie.) Prítomných 141 poslancov, za 97, proti 24, 20 sa zdržali hlasovania. Konštatujem, že sme sa rozhodli, že tento zákon prerokujeme v druhom čítaní, Nech sa páči.
Pellegrini, Peter, podpredseda NR SR (2020-07-07):
Pani poslankyňa Tabák.
Drucker, Tomáš, minister zdravotníctva SR (2016-10-19):
Ďakujem pekne. Vážený pán predseda, vážené panie poslankyne, páni poslanci, predloženým návrhom zákona sa upravujú činnosti a postupy v súvislosti s transplantáciou ľudských orgánov a ľudských tkanív a ľudských buniek v Slovenskej republike. Zároveň sa preberá týmto návrhom smernica Komisie č. 2015/565 z 8. apríla 2015, ktorá sa týka určitých technických požiadaviek na kódovanie ľudských tkanív a buniek, a tiež sa preberá, transponuje smernica Komisie 2015/566 tiež z 8. apríla 2015 v oblasti postupov overovania ekvivalentných noriem kvality a bezpečnosti dovážaných tkanív a buniek. V súvislosti s transplantáciou ľudských orgánov, ľudských buniek sa ustanovujú – požiadavky darcovstva, odberu, testovania, charakteristiky, konzervovania, distribúcie a transplantácie orgánov, – požiadavky na darcovstvo, odber, spracovanie, konzervovanie, testovanie, skladovanie a distribúciu tkaniva a buniek, – postupy na zabezpečenie kvality a bezpečnosti v súvislosti s darcovstvom, odberom, testovaním, charakteristikou, konzervovaním, distribúciou a transplantáciami orgánov a darcovstvom, odberom, spracovaním, konzervovaním, testovaním, skladovaním a distribúciou tkaniva a buniek, – postupy pri výmene orgánu, tkaniva a buniek medzi štátmi Európskej únie a tretími štátmi, teda ich vývoze a dovoze, – požiadavky na zabezpečenie vysledovateľnosti orgánu tkaniva alebo buniek a postupy oznamovania závažných nežiaducich udalostí a závažných nežiaducich udalostí a závažných nežiaducich reakcií, – náležitosti zmeny v povoleniach na prevádzkovanie tkanivového zariadenia, pozastavenia alebo zrušenia takéhoto povolenia, – náležitosti povolenia na prevádzkovanie tkanivových zariadení, ak tkanivové zariadenie bude vykonávať dovoz tkaniva alebo buniek z tretieho štátu, – povinnosti poskytovateľov zdravotnej starostlivosti v súvislosti s používaním jednotného európskeho systému kódovania na každom distribuovanom tkanive a bunkách a sankcie za porušovanie uvedených povinností, – kompetencie Ministerstva zdravotníctva Slovenskej republiky pri výkone štátnej správy v súvislosti s transplantáciami orgánu, tkaniva alebo buniek a úlohy národnej transplantačnej organizácie. Navrhovanou právnou úpravou sa odstraňujú problémy aplikačnej praxe, ktoré súviseli s nesprávnou transpozíciou smernice Európskej únie vo vzťahu k transplantáciám orgánov, tkanív a buniek. Na zabezpečenie zvýšenia odberov orgánov sa posilňujú úlohy koordinátorov transplantačných centier a ustanovujú sa postupy pri úhrade za prevoz mŕtveho tela darcu orgánov z transplantačného centra do miesta pohrebu. Návrhom zákona sa menia a dopĺňajú aj niektoré ďalšie s ním súvisiace zákony. Vážený pán predseda, vážené panie poslankyne, páni poslanci, verím, že predložený návrh zákona podporíte. Ďakujem pekne.
B. Bugár, podpredseda NR SR: (2003-02-27):
Teraz dávam slovo spoločnému spravodajcovi z výboru pre verejnú správu poslancovi Miroslavovi Čížovi, aby informoval Národnú radu o výsledku rokovania výborov. Pán poslanec, máte slovo.
Kazda, Radovan, poslanec NR SR (2021-07-02):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Paška, Pavol, predseda NR SR (2013-03-19):
Hlasujeme. (Hlasovanie.) 137 prítomných, 80 za, 56 sa zdržalo, 1 nehlasoval. Schválili sme novelu zákona č. 8/2005 Z. z. o správcoch. Pán poslanec Gaži uvedie v druhom čítaní hlasovanie o vládnom návrhu zákona o ochrane osobných údajov. Je to tlač 358. (Hlasovanie o vládnom návrhu zákona o ochrane osobných údajov a o zmene a doplnení niektorých zákonov , tlač 358.)
Sabolová, Mária, poslankyňa NR SR (2010-12-09):
Vážený pán predsedajúci, páni ministri, kolegyne, kolegovia, mám jednu interpeláciu, ktorú aj interpelujem, ale chcem požiadať pána ministra zdravotníctva o zjednanie nápravy. V minulom volebnom období sme v roku 2009 a 2010 dvakrát novelizovali zákon o ochrane a podpore verejného zdravia a z tohto, ktorý vytvoril dve kategórie meračov alebo ľudí na odbornú spôsobilosť v danej oblasti, a preto moja interpelácia, pán minister zdravotníctva, je na vás. Interpelujem vás vo veci aplikácie zákona 355/2007 o ochrane a podpore zdravia, verejného zdravia, a to konkrétne jeho častí týkajúcich sa osôb vykonávajúcich merania faktorov životného prostredia a pracovného prostredia na účely posudzovania ich možného vplyvu na zdravie. Ďalej budem uvádzať len merači. Podľa predmetného zákona sú spomínaní merači odborníkmi, na ktorých sa vzťahuje § 15 ods. 1 písm. a) a § 16 ods. 4 spomínaného zákona. Ak vypršala uvedeným meračom doba platnosti osvedčenia odbornej spôsobilosti pred 31. májom 2010, podľa platného zákona museli získať najprv osvedčenie o akreditácii, aby následne opäť vymohli vykonať skúšku odbornej spôsobilosti. Získanie osvedčenia o akreditácii finančne zaťažilo meračov, vyše 5 000 eur a navyše si podľa zákona budú musieť pravidelne obnovovať akreditáciu, čo v praxi znamená, že budú pravidelne finančne zaťažovaní. Avšak prechodné ustanovenie toho istého zákona v § 63a, de facto, udelilo, predĺžilo istej skupine meračov osvedčenia o odbornej spôsobilosti na neurčitý čas, čím vznikla druhá špecifická skupina meračov, ktorým žiadne prechodné ustanovenia spomínaného zákona nestanovuje, dokedy majú povinnosť získať aj osvedčenie o akreditácii podľa § 16 ods. 4 písm. b). Bolo to v prvej polovici roku 2010. Vážený pán minister, interpelujem vás, či merači, na ktorých sa vzťahuje prechodné ustanovenie podľa § 63a zákona 355, teda tí, ktorí prechodným ustanovením získali osvedčenia o odbornej spôsobilosti na neurčitý čas, majú povinnosť získať aj osvedčenia o akreditácii alebo im k ich činnosti stačí len osvedčenie o odbornej spôsobilosti. Ak by zákon č. 355 o ochrane, podpore a rozvoji verejného zdravia v praxi vytvoril dve skupiny meračov, z ktorých len jedna bude zaťažená povinnosťou pravidelnej akreditácie, a tým aj finančne, nejedná sa o diskrimináciu jednej skupiny a zvýhodňovanie druhej skupiny subjektov podnikajúcich v danej oblasti. Toľko moja interpelácia. Ďakujem pekne.
Hrušovský, Pavol, podpredseda NR SR (2010-08-04):
Pán poslanec Senko.
I. Gašparovič, poslanec: (2001-11-28):
J. Migaš, predseda NR SR: Pán poslanec Hoffmann a po ňom pán poslanec Nagy. A. Hoffmann, poslanec: Vážený pán predseda Národnej rady, vážený pán podpredseda vlády, vážené kolegyne, kolegovia, dovoľte mi, aby som v súlade so zákonom o rokovacom poriadku Národnej rady Slovenskej republiky predložil pozmeňujúci návrh k vládnemu návrhu zákona o verejnom ochrancovi práv (parlamentná tlač 1181). Navrhujem: V § 2 sa slovo „Bratislava“ nahrádza slovom „Banská Bystrica“. Odôvodnenie návrhu: Navrhuje sa, aby sa sídlom verejného ochrancu práv stala Banská Bystrica. Aké dôvody ma vedú k predloženiu tohto pozmeňujúceho návrhu? Ak sídlom ministerstva spravodlivosti, sídlom Najvyššieho súdu je mesto Bratislava, sídlom Ústavného súdu mesto Košice, navrhujeme, aby sa sídlom verejného ochrancu práv stala Banská Bystrica. Je to mesto v strede Slovenska a navrhované riešenie vytvára rovnaké podmienky dostupnosti pre všetkých občanov republiky a zlepšuje dostupnosť tohto úradu. Mesto Banská Bystrica je pripravené vytvoriť všetky príslušné materiálne podmienky zodpovedajúce vážnosti tejto inštitúcie. Disponuje aj dostatočnými odbornými kapacitami, dostatočným zázemím, a preto vás prosím o podporu tohto navrhovaného riešenia tak, ako predo mnou vystúpil predrečník pán poslanec Gašparovič. Berieme do úvahy aj skúsenosti z iných krajín a myslíme si, že toto riešenie je na prospech občanov Slovenskej republiky. Ešte raz prosím o podporu a ďakujem za pozornosť. Pozmeňujúci návrh odovzdávam podpísaný príslušným počtom poslancov spravodajcovi. Ďakujem. J. Migaš, predseda NR SR: Ďakujem pekne, pán poslanec. Faktická poznámka na vystúpenie pána poslanca Hoffmanna. Pán poslanec František Mikloško je jediný prihlásený. Uzatváram možnosť sa prihlásiť s faktickou poznámkou. Tak nech sa páči, pán poslanec.
V. Veteška, podpredseda NR SR: (2005-10-28):
Vážené panie poslankyne, páni poslanci, ktorí ste zostali v tento deň. Na záver rokovacieho dňa ešte bola vôľa dokončiť posledný vládny návrh zákona, ktorý mal predkladať minister obrany pán Liška. Keďže nie sú ustanovené všetky podmienky na to, aby sme v súlade s dôstojným priebehom rokovania mohli pokračovať, prerušujem rokovanie 51. schôdze Národnej rady Slovenskej republiky. Pokračovať budeme 8. novembra so začiatkom ráno o 9.00 hodine. Ďakujem. (Prerušenie rokovania o 12.25 hodine.)
Sulík, Richard, predseda NR SR (2011-09-13):
S faktickou pripomienkou sa neprihlásil nikto. Pán poslanec Pado.